|  |  |  |
| --- | --- | --- |
| Bilag 14: Cover til risikovurdering |  | Dato 31. maj 2013 |

# Indsendelse af projektgrundlag til risikovurdering i regi af Statens IT-projektråd

**Projekterne under delprogrammet**

Projekterne *Matriklens udvidelse*, *Udvidelse af BBR* og *Ny Ejerfortegnelse og tilpasning af Tingbogen* indgår i delprogram *Effektiv ejendomsforvaltning og genbrug af ejendomsdata*.

**Delprogramresumé**

Grunddata vedrørende landets ca. 2,2 mio. faste ejendomme skal forbedres og gøres frit tilgængelige i autoritative registre. Derved etableres grundlaget for en mere enkelt forvaltning, risikoen for fejl og misforståelser reduceres og barrierer for private virksomheders umiddelbare brug af ejendomsdata fra offentlige registre fjernes.

**Projekternes kontekst**

Risikovurderingen omfatter projekterne *Matriklens udvidelse*, *Udvidelse af BBR* og *Ny Ejerfortegnelse og tilpasning af Tingbogen*. Projekternes businesscase, tværgående risici og gevinstrealiseringen risikovurderes på delprogramniveau. Delprogrammet er *delprogram 1* (GD1)af *Grunddataprogrammets* i alt 8 delprogrammer. *Grunddataprogrammet* blev aftalt mellem KL og regeringen i oktober 2012, som en del af den fællesoffentlige digitaliseringsstrategi. Samlet giver *Grunddataprogrammet* en effektivisering af den offentlige sektor på 295 mio. kr. i 2020 gennem bedre sagsbehandling, mindre dobbeltvedligehold og lavere it-omkostninger.

Delprogrammet *Effektiv ejendomsforvaltning og genbrug af ejendomsdata* bidrager med 18 mio. kr. i 2016 stigende til 26,5 mio. kr. i 2020 og fremad. Effektiviseringerne opnås gennem en omfattende begrebsharmonisering som en forudsætning for at registreringen af landets faste ejendomme fremover sker i ét register (Matriklen) mod tre forskellige registre i dag. Det giver besparelser på udvikling og drift af ”parallelle” it-systemer samt ved, at en række manuelle processer i kommunerne bortfalder. Ligeledes er der internt i private virksomheder, som anvender ejendomsdata, et effektiviseringspotentiale knyttet til de nye muligheder for at dele data og indgå i digitale samspil med både private og offentlige samarbejdspartnere.

Der henvises i øvrigt til vedlagte bilag.

**Tre største risici**

|  |  |  |
| --- | --- | --- |
| **Risiko id, jf. risikoanalyse** | **Beskrivelse af risiko** | **Risikoværdi** |
| 1 | **Budgetlov:** Det er ikke muligt at foretage de nødvendige justeringer af budgettet iht. implementeringsplanen pga. budgetlovens begrænsninger i forhold til at overføre midler mellem budgetår. | 16 |
| 20 | **Datafordelerens implementering, KOMPLEKS forsinkelse:** Delprogram 7, datafordeleren (GD7) kan ikke rettidigt implementere de nødvendige services (BBR, Matrikel, Ejerfortegnelse, AWS 5.0,) hvorved nærværende delprograms realisering forsinkes i en længere periode og services skal etableres udenfor datafordeleren. | 12 |
| 9 | **Projekternes produkter forsinkes eller leveres ikke i den aftalte kvalitet:** Projekternes indbyrdes afhængigheder ift. at modtage og anvende data eller andre produkter leveret af et andet projekt gør såvel projekterne som programmet sårbar overfor leverancer, som af den ene eller anden grund ikke overholder specifikationerne. Dette kan betyde forsinkelser af både projekt og program og dårligere kvalitet. Hvis det ikke er muligt at udbedre kvalitetsbristen, kan det give kaskadeeffekter. | 12 |

**Strategier til håndtering af tre største risici**

|  |  |  |
| --- | --- | --- |
| **Risiko id,  jf. risikoanalyse** | **Håndteringsstrategier** | **Risikoværdi (reduceret)** |
| 1 | Delprogramledelsen gør grunddataprogrammet opmærksom på sagen og opfordrer til en fælles metodik. Forhandlinger indledes med Finansministeriet via DIGST. | 4 |
| 20 | Som følge af den høje sandsynlighed har GD1 og GD7 allerede haft en drøftelse og aftalt at risikoen for forsinkelse af datafordelen analyseres nærmere, når GD7 til efteråret 2013 har et bedre grundlag for at revurdere implementeringsplanen. Dette vil være tidsnok til at aftale evt. korrigerende handlinger i GD1.  Ved en kompleks forsinkelse forstås at forsinkelsen udover fortsat drift af eksisterende systemer (fx OIS, AWS og kortforsyningen) kræver afværgeforanstaltninger, hvor der udvikles funktionalitet mm. udenfor datafordelermiljøet. Delprogrammet vil ved en kompleks forsinkelse skulle sikre at der udvikles erstatningsfunktionalitet i tilknytning til eksisterende systemer. Dette indebærer at alle program- og projektdokumenter bliver revideret ud fra de alternative forudsætninger, således at de faglige, tidsmæssige og økonomiske forhold er fuldt belyst og koordineret. | 4 |
| 9 | Implementeringsplanen og tilhørende bilag beskriver præcist de produkter, arbejdspakker og afhængigheder, som de enkelte projekter er ansvarlige for.  Programstyringen overvåger planens overholdelse. Implementeringsplan har indbygget buffer på 3 måneder (ikke disponeret tid), hvilket indebærer en vis robusthed overfor forsinkelser.  Test- og kvalitetsstrategien bestemmer, at projekternes leverancer kvalitetssikres i tre faser af implementeringsforløbet: 1: Specifikationstests; 2: Systemtest; 3: Forretningstests i paralleldriftsfasen. Kvalitetssikring af produktkvaliteten er centrale elementer i disse tests. | 4 |

**Særlige kommentarer til materialet**

Der er indgået en ny samarbejdsmodel mellem delprogrammet og Tinglysningsretten i forhold til de vilkår for samarbejde, som lå til grund i den oprindelige aftale for projektsamarbejdet. Den nye samarbejdsmodel er beskrevet i bilag (27).

**Supplerende oplysninger og andet relevant materiale**

Udover de obligatoriske projektdokumenter vedr. de tre projekter har delprogrammet udarbejdet en række dokumenter, som i detaljer beskriver projekternes fælles forståelse af delprogrammets mål, og hvordan projekterne i praksis vil sikre at de fælles mål nås.

**Bilagsoversigt**

|  |  |
| --- | --- |
| **Projektdokumenter:**  Projekt *Matriklens udvidelse:*   1. Projektinitieringsdokument 2. Risikotjekliste 3. Risikoanalyse 4. Kvalitetsplan 5. Kommunikationsplan   Projekt *Udvidelse af BBR:*   1. Projektinitieringsdokument 2. Risikotjekliste 3. Risikoanalyse 4. Kvalitetsplan   Projekt *Ny ejerfortegnelse og tilpasning af Tingbogen:*   1. Projektinitieringsdokument 2. Risikotjekliste 3. Risikoanalyse 4. Kvalitetsplan | **Delprogramdokumenter - fælles for projekterne:**   1. Cover 2. Programstyringsdokument 3. Risikoanalyse af delprogrammet 4. Business case (BC) 5. Forudsætningsdiagram til BC 6. Læsevejledning til BC 7. Ledelsesresume af BC 8. Gevinstrealiseringsplan 9. Gevinstmålingsark 10. Fælles implementeringsplan   **Øvrige dokumenter vedr. delprogrammet styringsmæssige set-up:**   1. Fælles målarkitektur 2. Test- og kvalitetsstrategi 3. Dataharmoniseringsstrategi 4. Aftale om ny samarbejdsmodel for Tinglysningsrettens deltagelse i Ejendomsdataprogrammet |

I øvrigt er vedlagt oversigter over projekternes organisering (bilag 28) samt anvendte forkortelser og begreber (bilag 29). For overblikkets skyld anbefales det at læse bilag 28 og 15 inden projektdokumentationen.

Udarbejdet af:

Peter Lindbo Larsen, programleder

Godkendt af:

Formand for styregruppen Søren Rude, kontorchef MBBL